Ego Hato, Dei gratia Trecensis tam et si indignus episcopus, utilitati, quieti et paci sororum Juliaci pro commisso michi officio in futurum providens, laudo et confirmo donum quod pro filia sua quam prefato loco tradidit, facit Erlebaudus Goriaudus de decima ville illius, que Alnetus vocatur, per manum meam et archidiaconorum meorum subscriptione ac sigilli mei impressione nec non veracium testium astipulatione corroboro. Quod etiam ne qualiter persona minuere, auferre vel inquietare aliquando presumat, anathematis defensione concludo. Factum est hoc anno dominice incarnationis Mº. centesimo XXXmo indictione VIIIva concurr. III. Epacta XXma. S. Manasse, archid. S. alterius Manasse archid. S. Odonis prepositi. S. Gibuini cantoris cancell. et arch. S. Falconis archid. S. Guidonis, arch. S. Ebrardi Oensis abbatis. S. Guilelmi abbatis sancti Martini. S. Gisleberti canonici. S. Guidonis de Donno Petro.